
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 92 
                                                              din 30 aprilie 2025
privind inițierea vânzării directe a terenului cu suprafața de 1.532 mp., cu categoria de folosință curți - construcții, situat în intravilanul municipiului Sighișoara, județul Mureș

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.898/18.03.2025 şi la Consiliul Local Sighișoara cu nr. 10.125/19.03.2025, de referatul de aprobare, înregistrat cu nr. 9.899/18.03.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere solicitarea înregistrată la Municipiul Sighișoara cu nr. 29.110/18.09.2024, depusă în completarea cererii înregistrată cu nr. 15.260/24.04.2024 de domnul Beiu Valeriu și doamna Beiu Svetlana, prin care aceștia solicită achiziționarea terenului aferent, înscris în C.F. nr. 53804 Sighișoara, sub nr. top. 53804, pe care este edificată construcția aflată în proprietatea solicitanților, iar terenul solicitat a fi achiziționat face obiectul contractului de închiriere nr. 79/20687/01.07.2022;
Văzând contractul de închiriere nr. 79/20687/01.07.2022, având ca obiect terenul situat în municipiul Sighișoara, județul Mureș, înscris în C.F. nr. 53804 Sighișoara, sub nr. top. 53804, cu suprafața de 1.532 mp., cu categoria de folosință curți - construcții, pe care este edificată construcția proprietatea solicitanților Beiu Valeriu și Beiu Svetlana, înscrisă în C.F. nr. 53804 Sighișoara, nr. top. 53804-C1, 53804-C2, 53804-C3 și 53804-C4, încheiat între Municipiul Sighișoara, în calitate de proprietar/administrator, și Beiu Valeriu și Beiu Svetlana, în calitate de chiriași, potrivit Hotărârii Consiliului Local Sighișoara nr. 158/30.06.2022 privind intabularea dreptului de proprietate privată al Municipiului Sighișoara asupra unui imobil – teren și aprobarea închirierii directe a acestuia;

Având în vedere înscrierile din Cartea Funciară nr. 53804 Sighișoara, sub nr. top. 53804;

Luând în considerare documentele transmise de solicitanții Beiu Valeriu și Beiu Svetlana, în vederea analizării cererii de cumpărare și necesare susținerii cererii formulate în acest sens;
Având în vedere faptul că terenul intravilan solicitat spre cumpărare, situat în Sighișoara, str. Trandafirilor nr. 1 - 3, jud. Mureș, înscris în C.F. nr. 53804 Sighișoara, sub nr. top. 53804, care face obiectul contractului de închiriere nr. 79/20687/01.07.2022, încheiat între Municipiul Sighișoara, în calitate de proprietar/administrator, și Beiu Valeriu și Beiu Svetlana, în calitate de chiriași este situat în intravilanul municipiului, cu categoria de folosință curți - construcții, fiind închiriat solicitanților cu destinația de teren aferent construcțiilor – spații comerciale;

Având în vedere faptul că terenul intravilan solicitat spre cumpărare este proprietate a Municipiului Sighișoara, este evidențiat în inventarul Municipiului Sighișoara și este înscris ca aparținând domeniului privat, sub nr. de inventar 51.040 și cu valoarea de inventar de 181.254,15 lei;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 287/2009 privind Codul civil, republicată, cu modificările și completările ulterioare;

Având în vedere prevederile Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 9.900/18.03.2025, prin care se propune inițierea vânzării directe a terenului cu suprafața de 1.532 mp., cu categoria de folosință curți - construcții, situat în intravilanul municipiului Sighișoara, județul Mureș;
Având în vedere amendamentul formulat și prezentat în plenul şedinţei ordinare a Consiliului Local Sighişoara de către domnul consilier local Mălăncrăvean Ovidiu - Dumitru, amendament însuşit şi
votat de către membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;         
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu completările și modificările şi ulterioare,
             H O T Ă R Ă Ş T E:
Art. 1. Se însușește propunerea de cumpărare formulată de domnul Beiu Valeriu și doamna Beiu Svetlana, pentru vânzarea directă a terenului intravilan, cu categoria de folosință curți - construcții, în suprafața de 1.532 mp., situat în municipiul Sighișoara, str. Trandafirilor nr. 1 - 3, jud. Mureș, înscris în C.F. nr. 53804 Sighișoara, sub nr. top. 53804, proprietate privată a Municipiului Sighișoara.

Art. 2. Se aprobă inițierea vânzării directe către domnul Beiu Valeriu și doamna Beiu Svetlana a terenului intravilan, cu categoria de folosință curți - construcții, în suprafața de 1.532 mp, situat în municipiul Sighișoara, str. Trandafirilor nr. 1 - 3, jud. Mureș, înscris în C.F. nr. 53804 Sighișoara, poziția A1, sub nr. top. 53804, potrivit prevederilor Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024.
Art. 3. (1) Ca o consecință a prevederilor art. 1 și art. 2 din prezenta, în vederea determinării prețului de vânzare a terenului mai sus individualizat, se va proceda la demararea procedurilor necesare pentru achiziția de servicii având ca obiect întocmirea de către un evaluator autorizat, în condiţiile legii, a unui raport de evaluare pentru teren.
(2) După întocmirea raportului de evaluare, acesta va fi supus aprobării Consiliului Local Sighișoara, care își rezervă dreptul de a-și exprima manifestarea de voință în sensul stabilirii și aprobării prețului de vânzare, în funcție de cele prevăzute în conținutul raportului de evaluare.

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Serviciul Impozite, Taxe și Executare Creanțe – Direcția Economică din cadrul Municipiului Sighișoara

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 15 voturi ”pentru” și 2 voturi ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;

                  1 ex. Serviciul Impozite, Taxe și Executare Creanțe;
  1 ex. Compartimentul Juridic.

14 ex.  

B.A.

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….

	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


